Midhat Riđanović
<s>Midhat Riđanović (Novi Pazar, 1935), profesor engleskog jezika i lingvist.</s>

<s>Završio je studije engleskog jezika i književnosti i francuskog jezika i književnosti na Filozofskom fakultetu Univerziteta u Sarajevu.</s><s>Specijalizirao je fonetiku na Univerzitetskom koledžu u Londonu 1959/1960, te jednogodišnji kurs za simultane prevodioce u Beogradu.</s><s>Postdiplomski studij iz lingvistike završio je na Univerzitetu u Michiganu (SAD) odbranivši magistarski rad iz lingvistike 1967.</s><s>Na istom Univerzitetu je odbranio doktorsku disertaciju pod nazivom: A Synchronic Study of Verbal Aspect in English and Serbocroatian (1969).</s><s>Na Odsjeku za anglistiku Filozofskog fakulteta u Sarajevu radio je od 1964.</s><s>Akademske 1973/1974. godine bio je gostujući profesor engleskog jezika na Univerzitetu u Bengaziju (Libija), a 1984/1985 na Državnom univerzitetu u Ohio gdje je predavao kontrastivnu lingvistiku i srpskohrvatski jezik.</s><s>Penzionisan je 2005, a za professora emeritusa izabran je 2006.</s>

<s>Midhat Riđanović bavio se odnosom jezika i kulture te fonetikom, morfologijom i sintaksom bosanskog i engleskog jezika, teorijom kontrastivne analize i općom lingvistikom.</s><s>Iz tih oblasti objavio veći broj naučnih i stručnih radova u domaćim i stranim časopisima (Radovi Filozofskog fakulteta u Sarajevu, Književni jezik, Dijalog, International Journal of Slavic Linguistics and Poetics, Los Anđeles, Papers and Studies in Contrastive Linguistics, Poznanj).</s><s>Učestvovao je na brojnim domaćim i međunarodnim skupovima iz oblasti lingvistike i održao velik broj predavanja, unutar bivše Jugoslavije i šire.</s><s>Bio član uredništva časopisa Filološki pregled Saveza društava za strane jezike Jugoslavije, glavni i odgovorni urednik Godišnjaka Saveza društava za primijenjenu lingvistiku Jugoslavije, predsjednik Društva za strane jezike BiH, predsjednik Saveza društava za primijenjenu lingvistiku Jugoslavije i član Međunarodnog komiteta za primijenjenu lingvistiku.</s><s>Bio je saradnik Instituta za jezik u Sarajevu te rukovodilac Sarajevskoga lingvističkog kružoka.</s><s>Član je Evropskoga lingvističkog društva.</s>

<s>Bibliografija</s>

<s>A Synchronic Study of Verbal Aspect in English and Serbo-Croatian, Slavica Publishers, Cambridge, Massachusetts, USA, 1976.</s><s>Jezik i njegova struktura, Savremeno lingvističko osvjetljenje, treće izdanje, Šahinpašić, Sarajevo, 1998.</s><s>Praktična engleska gramatika, Šahinpašić, Sarajevo, 2001.</s><s>Totalni promašaj, Prikaz Gramatike bosanskoga jezika Dž.</s><s>Jahića, S. Halilovića i I. Palića, drugo izdanje, Šahinpašić, Sarajevo, 2003.</s><s>Pismo Noamu Čomskom od jednog bosanskog kolege 
 Bosnian for Foreigners: with comprehensive grammar, Rabic, Sarajevo 2012.</s>

<s>Bilješke</s>

<s>Literatura 
 Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 24.</s>

<s>Biografije, Novi Pazar
Profesori
Rođeni 1935.</s><s>Bosanskohercegovački lingvisti</s>

